 **10000 Zagreb, Mihanovićeva 12**



Objavljuje dana 1. srpnja 2019. godine

**N A T J E Č A J**

**za zapošljavanje radnika na neodređeno vrijeme**

# SEKTOR ZA PROMET

**1. Tehnolog**

***Područna radna jedinica prometa Jug, mjesto rada: Knin – 1 izvršitelj***

# Uvjeti:

* VSS/VŠS prometna struka
* 1 godina radnog iskustva
* željeznički stručni ispit

*Napomena: Prijave mogu podnijeti kandidati koji nemaju položen željeznički stručni ispit te ukoliko budu odabrani isti će biti dužni položiti u propisanom roku, sukladno Programu stručnog uvođenja u posao novozaposlenih radnika s radnim iskustvom u stečenom zvanju i stručnoj spremi.*

**Na natječaj se mogu prijaviti osobe oba spola.**

**Radni odnos radnika zasniva se na neodređeno vrijeme s probnim radom od 6 mjeseci.**

**Nepotpune i nepravovremene molbe se neće razmatrati.**

**Dostavljena dokumentacija neće se vraćati kandidatima.**

**Rezultati natječaja bit će objavljeni na mrežnoj stranici HŽ Infrastrukture d.o.o.**

**Između prijavljenih kandidata provest će se selekcijski odabir prema uvjetima radnog mjesta te selekcijski intervju.**

**Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu potrebnu dokumentaciju prema posebnom zakonu. Kandidat koji se poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17) uz prijavu na javni natječaj dužan je, osim dokaza o ispunjavanju traženih uvjeta, priložiti i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, navedenim na stranicama Ministarstva hrvatskih branitelja** [**https://branitelji.gov.hr/zaposljavanje-843/843**](https://branitelji.gov.hr/zaposljavanje-843/843) **.**

**Kandidati koji se prijavljuju na natječaj dužni su dostaviti:**

* **zamolbu i životopis**
* **domovnicu- preslika**
* **dokaz o stručnoj spremi i struci – preslika svjedodžbe**
* **dokaz o radnom iskustvu - preslike ugovora o radu za sva radna mjesta na kojima je kandidat radio s opisom poslova radnih mjesta na kojima je radio ili potvrde poslodavca o vrsti poslova koje je obavljao i trajanju radnog odnosa – iz kojih je razvidno radno iskustvo na poslovima istog stupnja i smjera tražene stručne spreme i struke**
* **elektronički zapis o podacima evidentiranim u bazi HZMO-a (ERPS)- ne stariji od mjesec dana**
* **neovjerenu presliku uvjerenja nadležnog suda da se protiv podnositelja prijave ne vodi kazneni postupak, ne stariju od 6 mjeseci**
* **presliku uvjerenja o položenom stručnom ispitu**

**Prijave s dokazima o ispunjavanju uvjeta predaju se u roku od 8 dana od dana objave natječaja na mrežnoj stranici HŽ Infrastrukture d.o.o., isključivo u pisanom obliku, osobno ili preporučenom poštom na adresu:**

**HŽ Infrastruktura d.o.o.**

**Sektor za upravljanje ljudskim potencijalima**

**za natječaj za zapošljavanje na radno mjesto:**

***(Sektor za promet/navesti radno mjesto i mjesto rada za koje se podnosi molba)***

**Mihanovićeva 12**

**10000 Zagreb**

*Tijekom natječaja HŽ Infrastruktura d.o.o. će obrađivati osobne podatke kandidata dostavljene u prijavi, sukladno standardima Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ. Osobni podaci kandidata obrađuju se u svrhu provedbe ovog natječaja, temeljem legitimnog interesa HŽ Infrastrukture d.o.o. da kroz selekcijski proces izabere najprikladnije kandidate.*

*Osobni podaci će biti zaštićeni od neovlaštenog pristupa i neće biti dostupni trećim osobama. Po završetku natječajnog postupka, osobni podaci kandidata bit će izbrisani iz naših strukturiranih zbirki podataka HŽ Infrastrukture d.o.o.*

*Voditelj obrade osobnih podataka u ovom natječaju je HŽ Infrastruktura d.o.o., Mihanovićeva 12, Zagreb.*

*Ako kandidati imaju upit ili primjedbu vezanu uz način na koji se njihovi osobni podaci obrađuju mogu ga uputiti službeniku za zaštitu osobnih podataka, na adresu elektroničke pošte: dpo@hzinfra.hr ili dopisom na adresu društva sa naznakom: „za Službenika za zaštitu osobnih podataka“. Na isti način može se i zatražiti pristup, ispravak ili brisanje osobnih podataka.*

*Kandidati imaju pravo uložiti prigovor Agenciji za zaštitu osobnih podataka ako smatraju da društvo ne obrađuje njihove osobne podatke u skladu s odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka)*